**Farské oznamy**

 **Jedenásta nedeľa v cezročnom období C - Najsvätejšej Trojice (12. 6. 2022)**

|  |  |  |
| --- | --- | --- |
| Pondelok | Sv. Antona Paduánskeho, kňaza a učiteľa Cirkvi | 18.00 |
| Utorok |  | 7.00 |
| Streda |  | 7.00 |
| Štvrtok | Najsvätejšieho Kristovho Tela a Krvi, prikázaný sviatok | 16.30 Oblazov 18.00 |
| Piatok |  | **17.00** |
| Sobota |  | 18.00 Oblazov |
| Nedeľa | Dvanásta nedeľa v cezročnom období - Deň otcov | 8.00 a 10.30 |

Vo štvrtok je slávnosť Najsvätejšieho Kristovho Tela a Krvi po sv. omši bude nasledovať Eucharistická procesia. Chcem povzbudiť k účasti na tejto slávnosti. Nachystáme oltáriky a deti nech si nachystajú lupienky z kvetov na oslavu Krista v Eucharistii.

Farský úrad v spolupráci s diecéznou charitou v Žiline organizuje potravinovú zbierku na podporu ľudí z Ukrajiny. Suroviny o ktoré nás prosili je pohánka, konzervy – rybacie aj mäsové, olej, sáčkové polievky, mlieko, džem, ovsené vločky, ryža, strukoviny, múka, cestoviny. Zabalené suroviny môžete priniesť na farský úrad v stredu 15.6. od 15.00 hod do 18.00 hod. Chcem vás poprosiť o preukázanie súcitiaceho srdca.

Po sv. omši je zbierka pre potreby našej farnosti.

V nedeľu 26.6. v spolupráci s obecným úradom, poľovníckym združením, dobrovoľným hasičským zborom a inými dobrovoľníkmi vás srdečne pozývam na III. ročník Stretnutia priateľov Valchovej. Začneme slávnostnou sv. omšou o 11.00 hod., ktorú bude celebrovať d.p. Peter Jankech, farár z Dlhého Poľa. Po sv. omši si bude možné zakúpiť občerstvenie a priateľsky si posedieť. Ak bude dobré počasie, sv. omša vo farskom kostole o 10.30 nebude.

V piatok o 18.30 hod. pozývam birmovancov na stretnutie na faru.

Dnes je kostol otvorený do 18.00 hod. Pozývam vás navštíviť Pána Ježiša, keď sa pôjdete pomodliť za vašich príbuzných na cintoríne.

Farská adorácia bude v pondelok po sv. omši.

Chcel by som sa poďakovať všetkým, ktorí dopomohli k dôstojnému sláveniu prvého svätého prijímania. Zvlášť p. katechétke, kostolníčke, tým, čo robili výzdobu, poupratovali, a aj vám milí rodičia, že vám záleží na odovzdaní viery vašim deťom. Ďalej za vaše modlitby, finančnú podporu našej farnosti i za každý druh pomoci a na budúci týždeň prosím o upratovanie skupinu č. 15. Želám vám peknú nedeľu.